Diari Oficial de la Generalitat Valenciana


Sumari del DOGV 7839, del 28-07-2016 (2016/6108)

ACORD de 22 de juliol de 2016, del Consell, pel qual se suspén parcialment la vigència del Pla General de la Vila Joiosa en l'àmbit del Pla Especial de Protecció i Conservació de la Ciutat Històrica de la Vila Joiosa i s'estableix el règim urbanístic transitòriament aplicable en aquest mentre culmine el procediment d'aprovació del pla especial indicat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6108


Data del document
:   22-07-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori

ACORD de 22 de juliol de 2016, del Consell, pel qual se suspén parcialment la vigència del Pla General de la Vila Joiosa en l'àmbit del Pla Especial de Protecció i Conservació de la Ciutat Històrica de la Vila Joiosa i s'estableix el règim urbanístic transitòriament aplicable en aquest mentre culmine el procediment d'aprovació del pla especial indicat. [2016/6108]  
El Consell, en la reunió de 22 de juliol de 2016, ha aprovat l'acord següent:  
«Mitjançant un acord del ple de l'Ajuntament de la Vila Joiosa, en la sessió ordinària celebrada el 20 de febrer de 2014, es va resoldre sotmetre a informació pública el Pla Especial de Protecció i Conservació de la Ciutat Històrica de la Vila Joiosa (PEPCCH), el catàleg de béns i espais protegits i l'estudi d'integració paisatgística així com:  
Acordar la suspensió de llicències i declaracions responsables per a l'àmbit propi del pla especial amb el següent règim jurídic:  
  
?1. S'admetran llicències per a obres compatibles amb el planejament vigent i amb el planejament proposat.  
2. Quant a les llicències d'activitat i parcel·lació de terrenys, hauran de ser d'acord amb el planejament vigent i amb el planejament proposat?.  
En la sessió plenària de 16 d'octubre de 2014 es va acordar l'aprovació provisional del referit instrument urbanístic si bé havien d'introduir-se un conjunt de modificacions en l'esmentat document.  
Mitjançant ofici de data 11 de gener de 2016, l'Ajuntament de la Vila Joiosa tramet a aquesta Conselleria d'Habitatge, Obres Públiques i Vertebració del Territori de l'acord del Ple de 17 de desembre de 2015, en el que en la seua part dispositiva disposa:  
  
Primer  
Acordar la formalització de la sol·licitud de suspensió de la vigència del planejament en l'àmbit del Pla Especial de la Ciutat Històrica de la Vila Joiosa al Consell de la Generalitat, de tal forma que el termini inicial de dos anys de suspensió de vigència de planejament acordat en el ple de 20 de febrer de 2014 puga ampliar-se a un termini màxim de quatre anys, amb el mateix règim jurídic establert en aquest acord plenari, de manera que:  
1. S'admetran llicències per a obres compatibles amb el planejament vigent i amb el planejament proposat.  
2. Quant a les llicències d'activitat i parcel·lació de terrenys hauran de ser d'acord amb el planejament vigent i amb el planejament proposat.  
  
  
Segon.  
Traslladar a la Conselleria competent en matèria de territori, del document de PEPCCH així com del seu expedient administratiu, a fi que es puga valorar la sol·licitud de suspensió de vigència de planejament establert en l'article 102 de la Llei Urbanística Valenciana (LUV).  
  
Mitjançant un anunci publicat en el Diari Oficial de la Comunitat Valenciana número 7762, de 18 d'abril de 2016, es va sotmetre a informació pública, per un termini de 20 dies hàbils, la proposta de suspensió de la vigència del planejament en l'àmbit del Pla Especial Ciutat Històrica del Municipi de la Vila Joiosa i també el seu règim transitori, i no s'han presentat al·legacions en aquest període.  
  
  
Fonaments de dret  
  
Primer  
La Vila Joiosa compta amb un pla general aprovat definitivament per la Comissió Territorial d'Urbanisme d'Alacant el 7 d'abril de 1999, publicat en el Butlletí Oficial de la Província d'Alacant de 30 de juliol de 1999.  
L'Ajuntament la Vila Joiosa insta davant de la Generalitat la suspensió del planejament en l'àmbit del pla especial de protecció i conservació de la ciutat històrica del municipi a l'empara del que disposa l'article 102 de la Llei 16/2005, de 30 de desembre, Urbanística Valenciana (LUV):  
?Quan siga estrictament necessari per a preservar la viabilitat de l'ordenació a establir pel pla en elaboració o tramitació, mitjançant un decret del Consell de la Generalitat, dictat amb audiència prèvia o a sol·licitud del municipi afectat, i encara que aquest ja haguera esgotat prèviament els terminis de suspensió de llicències, es podrà suspendre, totalment o parcialment, la vigència del planejament. La suspensió es mantindrà fins a l'entrada en vigor del nou pla en elaboració o tramitació, i com a màxim pel termini de quatre anys. El decret establirà el règim urbanístic aplicable transitòriament en el municipi?.  
  
L'aplicació d'aquest precepte es considera efectuada en virtut del que estableix la disposició transitòria primera de la Llei 5/2014, de 25 de juliol, de la Generalitat, d'Ordenació del Territori i Protecció del Paisatge de la Comunitat Valenciana, (LOTUP) referida al règim transitori dels procediments que assenyala:  
?Els instruments de planejament, programació, gestió urbanística, reparcel·lació i expropiació per taxació conjunta, i també les declaracions d'interés comunitari i les actuacions territorials estratègiques que hagen iniciat la seua informació pública amb anterioritat a l'entrada en vigor de la present llei, es continuaran tramitant d'acord amb la legislació anterior. No obstant això, el seu promotor podrà optar per reiniciar la seua tramitació acollint-se a les disposicions de la present llei, o prosseguir-la d'acord amb aquella quan els tràmits ja realitzats hi siguen compatibles?.  
No obstant això, considerant que estem davant d'una suspensió del planejament per part de la Generalitat, no de l'Ajuntament, que ja ha esgotat el seu termini de dos anys i estant vigent la LOTUP, es considera que és aquesta norma l'aplicable en el present supòsit, encara que el règim jurídic és pràcticament idèntic a l'establit per la LUV.  
Així l'article 65.3 de la LOTUP assenyala:  
?Una volta s'ha acabat el segon any de suspensió de llicències, aquesta no podrà reiterar-se sobre la mateixa zona amb la mateixa finalitat en un termini de cinc anys. Quan siga estrictament necessari per a preservar la viabilitat del pla en preparació procedirà la suspensió del planejament i dictar normes transitòries d'urgència establertes en l'article 44.6 d'aquesta llei-  
Per la seua banda, l'article 44.6 de la LOTUP estableix que:   
«Per acord del Consell, a proposta o amb un informe previ del municipi i de l'òrgan ambiental i territorial, cal suspendre la vigència dels plans d'àmbit municipal i dictar normes transitòries d'urgència que els substituïsquen en situacions excepcionals?.  
L'Ajuntament de la Vila Joiosa acorda, en el Ple de 17 de desembre de 2015, vista la possibilitat d'incrementar els equipaments dotacionals públics en l'àmbit de referència i considerant que l'esgotament dels terminis de suspensió de llicències produiria una situació que impediria preservar la viabilitat de l'ordenació de protecció del patrimoni cultural situat en el pla especial, ha fet arribar al Consell la necessitat d'establir un nou termini de suspensió.  
El règim transitori proposat desplegaria els seus efectes fins a l'aprovació definitiva del Pla Especial de Protecció i Conservació de la Ciutat Històrica de la Vila Joiosa, i com a màxim fins que transcorreguera el termini de quatre anys.  
  
Segon  
L'Ajuntament assenyala que el document tècnic està presentat el 23 de febrer de 2015 de tal forma que la documentació ha rebut informes tècnics i jurídics com a document conformement amb l'acord d'aprovació provisional del pla especial, de 16 d'octubre de 2014, i que el document pretén modificar el document inicial per a incrementar els equipaments dotacionals públics en el seu àmbit.  
La sol·licitud de l'Ajuntament es justifica en l'interés general, perquè el seu propòsit és garantir la viabilitat del pla en tramitació, tal com ha expressat l'acord del ple municipal i reconeix la mateixa normativa que empara la seua sol·licitud, tant l'article 102 de la LUV com l'article 65.3 de la LOTUP.  
  
Tercer  
La sol·licitud, tal com disposa l'article 44.6 de la LOTUP en relació amb l'article 48.c de la llei i l'article 3.4 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes) ha de ser objecte d'informe per la Comissió d'Avaluació Ambiental.  
Així, consta un acord de la Comissió d'Avaluació Ambiental en la seua sessió de 30 d'abril de 2015 pel qual no sotmet a avaluació ambiental estratègica el Pla Especial de Protecció i Conservació de la Ciutat de la Vila Joiosa, per considerar que no té efectes significatius en el medi ambient.  
  
Quart  
Atés que l'instrument urbanístic de referència es troba en tramitació i que l'àmbit objecte de suspensió està perfectament delimitat als efectes de preservar la viabilitat de l'ordenació a establir pel pla en tramitació, és per això que es considera oportú suspendre parcialment la vigència del pla general en l'esmentat àmbit i establir un règim transitori que continga una regulació mínima que permeta la realització d'aquelles actuacions urbanístiques que en res comprometen la viabilitat del pla en tramitació.  
Per tot el que s'ha exposat anteriorment, vista la sol·licitud formulada per l'Ajuntament de la Vila Joiosa, complits els tràmits procedimentals, a proposta de la Conselleria d'Habitatge, Obres Públiques i Vertebració del Territori, de conformitat amb el que disposen els articles 44.6 i 65.3 de la LOTUP, el Consell en la reunió de 22 de juliol de 2016,  
  
  
ACORDA  
  
Primer. Suspensió parcial del Pla General de la Vila Joiosa  
Se suspén parcialment la vigència del Pla General de la Vila Joiosa en l'àmbit del Pla Especial de Protecció i Conservació de la Ciutat Històrica de la Vila Joiosa limitant-se en el que és estrictament necessari per a preservar la viabilitat del pla especial en tramitació.  
  
Segon. Règim transitori aplicable  
El règim urbanístic transitòriament aplicable fins a l'entrada en vigor del Pla Especial de Protecció i Conservació de la Ciutat Històrica de la Vila Joiosa serà, per a aquest àmbit, el següent:  
1. Admetre llicències compatibles amb el planejament vigent i amb el planejament proposat.  
2. Les llicències d'activitat i parcel·lació de terrenys hauran de ser conformes amb el planejament vigent i amb el planejament proposat.  
  
  
Tercer. Duració dels efectes d'aquest acord  
Els efectes d'aquest acord es mantindran fins a l'entrada en vigor del Pla Especial de Protecció i Conservació de la Ciutat Històrica de la Vila Joiosa en tramitació. En tot cas, la vigència de l'acord finalitzarà en el termini màxim de quatre anys des de la seua aprovació.  
  
Quart. Entrada en vigor  
El present acord produirà efectes des del dia que es publique en el Diari Oficial de la Comunitat Valenciana.»  
  
València, 22 de juliol de 2016  
  
La consellera secretària,  
MÓNICA OLTRA JARQUE